**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-129/2020 г. |
| ИН на регистрационната форма от ССИ: | 20200521-05242-0004 |
| Възложител: | **„Ей и Ес - 3С Марица Изток I“ ЕООД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП)[x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Публично състезание |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[ ]  Доставки[x]  Услуги[ ]  Услуги по Приложение № 2 |
| Предмет на поръчката: | „Услуги със специализирани автомобили и оборудване за комбинирано вакуумно и хидродинамично почистване с високо налягане“ |
| Обособени позиции: | [ ]  Да Брой: [x]  Не |
| Професионалната област, в която попада предметът на възлаганата поръчка (според възложителя): | 28. Енергетика |
| Срок за изпълнение: | 36 месеца |
| Прогнозна стойност на поръчката в лв. без ДДС: | 814 000 |
| Финансиране: | [ ]  Изцяло от националния бюджет[ ]  Изцяло или частично със средства от ЕС[x]  Друго: |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;2. Проекта на обявление, с което се оповестява откриването на процедурата;3. Проекта на техническа спецификация. |
| Всички документи, подлежащи на контрол, са получени в АОП | [x]  Да [ ] Не  |
| Всички документи, подлежащи на контрол, са изпратени по предвидения ред | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*В списъка по чл. 232а, ал. 2 ЗОП, в областта, определена от възложителя като съответстваща на предмета на поръчката - „28. Енергетика”, има вписан един външен експерт. На 26.05.2020 г. с електронно писмо външният експерт е информирал АОП, че е в невъзможност да извършва проверки до 14.06.2020 г. поради наличие на обстоятелства от обективен характер. В тази връзка не е проведен жребий за определяне на външен експерт, а проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП. |

**РАЗДЕЛ ІІІ**

**Резултати от контрола**

**Проект на решение за откриване на процедурата**

|  |
| --- |
| **Констатации** |
| *Констатации и препоръки:*1. В проекта на решение неправилно е отбелязано „Решение за публикуване“. Възложителят следва да има предвид, че съгласно чл. 232, ал. 3, т. 1 ЗОП, преди оповестяване откриването на процедурата, за контрол се изпращат проекти на документи, респ. правилната отметка е „Проект на решение“. Бележката е относима и за проекта на обявление.2. В поле І.1), за „Адрес на профила на купувача“, е посочен интернет адрес, който не води до електронната страница на профила на купувача (вж. чл. 36а, ал. 1 ЗОП). Препоръчваме редакция. Бележката е относима и за съответното поле на проекта на обявление. |

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*Препоръчваме при откриване на процедурата в поле I.3) да се попълни адрес, водещ директно в преписката на обществената поръчката, съдържаща документите и информацията за конкретната поръчка (вж. чл. 32, ал. 2 ЗОП). |

|  |
| --- |
| **Описание** |
| *Констатации и препоръки:*В поле ІІ.2.4) е посочена обща информация за естеството на възлаганите дейности, която не дава представа за количеството или обема им. Необходимо е в полето да се посочат прогнозни количества или обем, за да могат заинтересованите лица да преценят възможностите си да изпълнят поръчката (вж. Приложение № 19, т. 3 ЗОП). Препоръчваме допълване. |

|  |
| --- |
| **Годност (правоспособност) за упражняване на професионална дейност** |
| *Констатации и препоръки:*1. В поле ІІІ.1.1) се изисква изпълнителят да притежава разрешителни за транспортиране на отпадъци с кодове 19 09 01, 19 09 02, 19 09 03, 10 01 01, 10 01 02, 10 01 05, издадени по реда на ЗУО или ЗООС и са посочени минимално изискуеми количества. Минимално количество е заложено за отпадъци с код 19 08 05, въпреки че кодът не е сред изброените, за които се изисква разрешително. Препоръчваме да се прецени дали не е допусната техническа грешка и текстът да се прецизира.2. В полето следва да се поясни как се прилага и доказва условието по отношение на чуждестранните лица. |

|  |
| --- |
| **Технически и професионални възможности** |
| *Констатации и препоръки:*В поле III.1.3) не са посочени документите, с които се доказва съответствие с критериите за подбор, в случаите по чл. 67, ал. 5 и 112, ал. 1, т. 2 ЗОП. Препоръчваме допълване (вж. чл. 59, ал. 5 ЗОП). |

|  |
| --- |
| **Административна информация** |
| *Констатации и препоръки:*От индикативните дати в полета IV.2.2) и VI.5) е видно, че срокът за получаване на оферти е 9 дни. Препоръчваме при откриване на обществената поръчка срокът да се съобрази с регламентирания в чл. 178, ал. 2 ЗОП срок за получаване на оферти в процедура „публично състезание“ - 20 дни. Срокът може да бъде съкратен в случаите по чл. 178, ал. 3 и ал. 4 ЗОП, но не може да е по-кратък от 10 дни.  |

|  |
| --- |
| **Допълнителна информация** |
| *Констатации и препоръки:* В проекта на обявление не се съдържа информация относно източника на финансиране (вж. чл. 178, ал. 1 ЗОП и Приложение № 19, т. 2 ЗОП). Препоръчваме  допълване. |

**Проект на техническа спецификация**

|  |
| --- |
| *Констатации и препоръки:*На стр.7 от проекта на техническата спецификация в т. 3.8.1, катоинтервал на почистване, е посочено: „няколко пъти в годината”. С цел прецизност и във връзка с необходимостта от посочване на конкретно количество на възлаганите дейности препоръчваме в текста да се укаже колко пъти в годината ще се почистват събирателните шахти котли.  |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. Съгласно чл. 232, ал. 9, т. 3 ЗОП, при процедура „публично състезание“, предварителният контрол завършва след осъществяването на първия етап.3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка.4. При осъществяване на първия етап на контрола е съобразен редът за възлагане на обществени поръчки до възникване на задължението за използване на централизираната електронна платформа по чл. 39а, ал. 1 ЗОП (вж. § 131, ал. 1 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.), ПМС № 332/13.12.2019 г. и § 12 от Закона за мерките и действията по време на извънредното положение, обявено с решение на Народното събрание от 13 март 2020 г. (обн. – ДВ, бр. 28 от 2020 г.). |

 **ГЛАВЕН СЕКРЕТАР: Подпис (не се чете)**

 **МИХАИЛ МИХАЙЛОВ**

**Вярно с оригинала,**

**подписан на хартия**